钦定古今图书集成/明伦汇编/氏族典/第389卷 > 李光进
## 钦定古今图书集成/明伦汇编/氏族典/第389卷 > 李光进

按《唐书李光进传》：“光进，其先河曲诸部，姓阿跌氏。贞
观中内属，以其地为鸡田州，世袭刺史，隶朔方军。光
进与弟光颜，少依舍利葛旃，葛旃妻，其女兄也。初，葛
旃杀仆固玚归河东，遂与光进俱家太原，从马燧战
洹水有功，历前后军牙门将，兼御史大夫、代州刺史。
元和四年，王承宗引师救易定，表光进为都将，时光”
颜亦至大夫，故军中呼“大小大夫。”俄检校工部尚书，
为振武节度使，赐姓以光宠之。别诏光颜拜洺州刺
史，弟兄荣冠当时。光进徙灵武，卒。